Reënseisoen stééds ondergemiddeld - Omgewing - Republikein
Tuesday, February 25th, 05:02:51
Reënseisoen stééds ondergemiddeld
09 February 2020 | Omgewing
Elvira Hattingh - Die welkome reën wat sedert die begin van Januarie geval het, het nog nie ‘n sterk positiewe invloed op die huidige reënseisoen gehad nie.
Inteendeel, die grootste dele van die land het tot dusver ‘n ondergemiddelde of ietwat ondergemiddelde seisoen gehad - aldus ‘n verslag wat Vrydag deur die ministerie van werke en vervoer se afdeling vir meteorologiese dienste uitgereik is.
Die suidelike en sentrale dele van die land het min tot geen reën vanaf die tweede week in Januarie ontvang.
Terselfdertyd, sê die ministerie, het daar in Januarie swaar reënbuie binne 24 uur op plekke soos Kahenge (90 mm), Koës (84 mm), Katima Mulilo (63,8 mm), Mukwe (63 mm) en Ncamagoros (59 mm) voorgekom.
Die grafiek toon reënneerslae tussen Oktober 2019 en Januarie 2020, uitgedruk as ‘n persentasie (%) van normale reënsyfers.